﻿ Списание The Building, Архитектура, Строителство, Инвестиции - Проектът Mixed-Use в Ал Кобар - отличен с архитектурната награда Architizer A+ - Списание The Building, Архитектура, Строителство, Инвестиции
Проектът Mixed-Use в Ал Кобар - отличен с архитектурната награда Architizer A+
Автор: the-building.eu	| Вторник, 24 Септември 2019 16:30
Име на проекта: Смесена употреба на Al Khobar
Дизайн офис: Avcı Architects
Местоположение на проекта: Ал Хобар / Саудитска Арабия
Тип проект: Смесено използване
Проектът Mixed-Use в Ал Кобар, Саудитска Арабия е на водещото студио Avcı Architects, който съчетава по оригинален начин жилища и зони за работа. Освен апартаменти и офиси, комплексът разполага още с хотел, прилежащи магазини и други търговски обекти, както и една джамия, всички разположени на разгърната площ от 60 хил. кв.м. Именно архитектурния дизайн и концепция на жилищната част бяха причина проектът да бъде отличен с архитектурната награда Architizer A+ за 2019 година.
Климатът и културата на Саудитска Арабия, както и спецификата на това място Ал Кобар е взето предвид при архитектурните решения.
Проектът Mixed-Use е осъществен в престижен район на Ал Кобар, който е част от търговската артерия на града и предлага достатъчно възможности по главната улица, предназначена да обслужва целия квартал.
Комплексът се отличава още с това, че е постигната дискретност и личен комфорт за собствениците на жилища. Офисите са разположени в южната част, а на изток и запад – апартаментите. Входовете на офисите са ориентирани на юг, което не позволява директен контакт със собствениците на жилища.
Апартаментите с балкони, независимо дали са на първия или на по-високите етажи, са с перголи и машрабия (специален архитектурен елемент от арабската архитектура). Те не само стопират любопитните погледи, но и осигуряват надеждна слънцезащита, която контролира нахлуването на топлина навътре.
Перголите и машрабията по фасадите са специални елементи от екологичния дизайн, с който директно се минимизира нахлуването на слънчеви лъчи към стаите и горещина. Освен това те са прекрасно архитектурно решение за дискретност и скриване от любопитни погледи.
С тях осигуряване на сянка е постигнато и чрез ориентацията на сградите, която е съобразена с движението и посоката на слънцето.
Начинът по който Avcı Architects са проектирали комплекса напомня много на старите арабски градове, в който властва духът на общността, със задружност и всичко е много наблизо. Това чувство се усеща и на по-високите етажи на сградите.
Фотокредит: Avcı Architects